Siapa kita?
Bagaimana kita jadi begini?
Sebagai manusia, kita selalu cuba
untuk memahami diri kita.
Tapi kadangkala kita terlalu dekat untuk melihat dengan jelas.
Sebab itu kita suka cerita dari dunia lain.
Dan dunia cimpanzi
yang hampir serupa dengan dunia kita…
tapi berbeza dari segi lain…
menceritakan kisah yang lebih ketara daripada jangkaan kita.
Kisah yang lebih menakjubkan
kerana ia benar.
HUTAN NGOGO UGANDA
Hutan Ngogo ialah dunia yang luas dan saling berkait.
Di tengah-tengahnya,
ada komuniti yang berkembang maju.
Cimpanzi Ngogo.
Bagi ibu baru ini dan anaknya,
inilah rumah.
CHIMP EMPIRE
Cimpanzi ialah saudara yang paling dekat dengan kita.
Kita juga berkongsi lebih 98 peratus DNA dengannya.
Ia sangat bijak.
Dan sangat beremosi.
Ia boleh hidup sehingga lebih 60 tahun
dan tahap kehidupannya hampir sama dengan kita.
Setiap cimpanzi di Ngogo adalah individu…
yang mempunyai personaliti dan matlamat yang unik.
Untuk menggambarkannya,
saintis telah memberikan nama kepada semua cimpanzi itu.
Komuniti Ngogo sangat canggih.
Ia rangkaian kompleks keluarga dan hubungan sosial…
di mana setiap cimpanzi perlu menjalinkan hubungan
dan mencari tempat masing-masing.
Kebanyakan kumpulan cimpanzi mempunyai 50 atau 60 ekor cimpanzi.
Tapi di Ngogo,
bilangannya dua kali ganda.
Lebih 120 ekor cimpanzi tinggal bersama.
Kumpulan terbesar yang pernah ditemui.
Ngogo ialah syurga cimpanzi.
Ada banyak pokok buah di sini.
Dan buah-buahan ialah makanan ruji komuniti cimpanzi.
Bilangan cimpanzi yang ingin menjadi ketua menyebabkan
ada banyak persaingan.
Kehidupan di sini melibatkan politik dan kuasa.
Komuniti Ngogo adalah satu hierarki.
Dan cimpanzi sentiasa mencari peluang
untuk naik ke atas.
Di puncak hierarki ialah cimpanzi yang paling berkuasa di Ngogo.
Jackson. Jantan alfa.
31 TAHUN
Sudah enam tahun Jackson berkuasa.
Tapi ia alfa yang semakin tua.
Jika ia mahu kekal di atas,
ia tak boleh tunjukkan kelemahan.
Ia perlu tunjukkan kekuatannya.
Inilah apa yang Jackson mahukan.
Kumpulan itu memanggil
dan datang kepadanya sebagai tanda hormat.
Tapi Jackson tahu
ada cimpanzi tak menunjukkan rasa hormat yang sepatutnya.
Cimpanzi ini terlalu muda untuk menjadi pencabar Jackson.
Tapi bukan semua cimpanzi bijak
atau yakin seperti Abrams.
Tapi Jackson ada perlindungan.
Miles.
Cimpanzi gergasi.
Cimpanzi terbesar di Ngogo.
Jackson dan Miles mempunyai hubungan yang rapat…
dan saling membersihkan bulu.
Ia hubungan yang menggerunkan.
Pembersihan bulu ialah sesuatu yang penting dalam hidup cimpanzi.
Inilah cara ia mencipta dan mengekalkan hubungan sosial.
Itulah cara cimpanzi berbual dengan satu sama lain.
Ia melibatkan politik.
Membuat rancangan.
Memujuk.
Merancang.
Pembersihan membentuk pakatan.
Dan perikatan membentuk kuasa.
Walaupun cimpanzi itu kuat,
ia takkan bertahan jika ia sendirian.
Pasangan pembersihan bulu cimpanzi
menggambarkan status dan cita-citanya.
Jika ia tak membersihkan bulu sesiapa,
ada perkara lain yang ia perlu risaukan.
EMPAT BELAS TAHUN
Empat belas tahun bukan umur yang mudah untuk jantan.
Ia dah berpisah dengan ibunya…
dan ia perlu mula berkawan dengan jantan lain.
Mudah bagi sesetengah cimpanzi,
sukar bagi yang lain.
Gus ialah orang luar.
Tapi Ia perlu mengubah dirinya.
Ia perlu cari kawan.
Di Hutan Ngogo,
meluangkan masa bersendirian bukanlah sesuatu yang bagus.
DUA PULUH SATU TAHUN
Bayi Christine berusia enam bulan.
Pada usia ini, ia lebih kuat dan matang daripada bayi manusia.
Tapi ia masih lemah.
Di Ngogo, bukan semua bayi hidup sehingga setahun.
Disebabkan itu,
ia takkan diberikan nama lagi.
Christine perlu membesarkan bayinya,
jadi anaknya yang lebih tua, Nadine, tidak dipedulikan.
NADINE TUJUH TAHUN
Dulu ia selalu dapat perhatian ibunya.
Sekarang, ia telah diabaikan.
Bayi itu sudah jadi semakin matang.
Ia ingin menjadi lebih berdikari.
Ia mahu bersosial.
Kebanyakan cimpanzi akan bertoleransi dengan seekor bayi.
Tapi lebih baik ia mula bermain dengan bayi lain dulu.
Masalahnya, cimpanzi kecil lain tak mudah memaafkan.
Semakin berdikari seekor cimpanzi,
semakin banyak masalah akan timbul.
Jantan besar ialah satu ancaman.
Jika ia mengganggu golongan itu, ia boleh cedera parah.
Dengan alfa seperti Jackson
yang boleh menunjukkan kuasanya bila-bila masa, di mana saja…
Christine tak boleh bertenang.
Semuanya agak keterlaluan.
Ibunya pernah melihat semua ini.
Ia tak risau.
Tapi kakaknya risau.
Tanda pertama hubungan antara adik-beradik.
Ngogo ialah hutan hujan.
Ribut selalu melanda hutan ini.
Selalunya, cimpanzi akan berlindung.
Tapi bukan semuanya.
Ada cimpanzi mendapatkan kekuatan daripada ribut.
Ia digunakan untuk membuat paparan dominan yang luar biasa.
Tarian hujan.
Abrams menghantar mesej yang tegas.
Buat masa ini, Jackson tidak melakukan apa-apa.
Tapi lambat-laun, ia perlu bertindak.
Sebab hari demi hari,
keyakinan Abrams semakin tinggi.
Gus masih bersendirian.
Tapi ia ada rancangan.
Gus kekok, tapi ia tak bodoh.
Bukan Jackson saja
sedar yang Abrams ingin menjadi alfa.
Ini boleh menjadi peluang untuk membentuk hubungan yang berguna.
Gus sedang cuba.
Bakal ketua seperti Abrams gembira dibersihkan oleh cimpanzi lain.
Ujian sebenar untuk Gus
adalah sama ada Abrams akan membersihkan ia pula.
Penolakan.
Abrams mencari pasangan pembersihan yang lebih penting.
Jika Abrams boleh membina pakatan dengan sekutu Jackson yang paling penting,
ia akan melemahkan kedudukan Jackson.
Nampaknya Miles menerima.
Jackson sedar yang Abrams semakin hampir.
Ia perlu satukan kumpulan itu di bawah kepimpinannya.
Bersatu menentang musuh bersama.
Cimpanzi ialah makhluk wilayah.
Kumpulan Ngogo tinggal di wilayah yang ditetapkan,
dikelilingi oleh cimpanzi lain yang dianggap musuh.
Untuk memastikan sumbernya selamat,
ia akan meronda sempadan.
Meronda ialah sesuatu yang berbahaya.
Mempertahankan wilayah ialah sesuatu yang sangat penting,
jadi kadangkala sesiapa saja akan turut serta meronda.
Setiap cimpanzi perlu buat keputusan.
Adakah risikonya berbaloi?
Pork Pie bukanlah cimpanzi yang paling kuat atau berani.
Tapi ia juga sanggup membahayakan dirinya.
Kumpulan cimpanzi itu menuju ke sempadan utara.
Rondaan melibatkan kawasan yang luas
dan akan mengambil masa beberapa jam.
Jantan yang paling besar dan paling agresif pun
akan mula rasa gementar apabila mendekati kawasan sempadan.
Pork Pie pula
berada di belakang
dan enggan meneruskan perjalanan.
Sebaliknya, Abrams pula
berada di tempat yang sepatutnya.
Betul-betul di tengah.
Apabila kumpulan itu tiba di sempadan utara
dan masuk ke wilayah asing,
keadaan jadi lebih bahaya.
Tiada hubungan mesra antara kumpulan cimpanzi.
Apabila dua kumpulan bertemu,
ada dua pilihan.
Lari atau serang.
Kumpulan itu sedang mendengar panggilan
dan pergerakan.
Pork Pie sudah tak tahan.
Ia meninggalkan kumpulan itu.
Sendirian.
Tapi Gus kekal di sini.
Ada cimpanzi lain berdekatan.
Dan ia pasti garang.
Ia perlu menilai bilangan siapa lebih ramai.
Dan putuskan untuk berundur
atau menyerang.
Jackson ada Miles di belakangnya.
Keputusannya muktamad.
Kumpulan itu akan menyerang.
Keganasan itu membuahkan hasil.
Kumpulan utara sudah berundur.
Ini satu kejayaan untuk pasukan peronda.
Sempadan sudah dikawal
dan kumpulan itu boleh kembali ke tengah wilayah dengan kemenangan.
Disebabkan banyak jantan meronda di utara,
Christine boleh berehat.
Bayinya semakin kuat.
Sudah tiba masanya untuk meneroka sesuatu yang penting di Ngogo.
Kanopi.
Tak kagum.
Christine tak membiarkannya panjat terlalu tinggi
sebab ia boleh maut jika jatuh.
Cukuplah untuk hari ini.
Peronda sudah pulang dari kawasan sempadan.
Ia perasan sesuatu di atas pokok.
Kumpulan Ngogo tidak menerima cimpanzi lain di wilayahnya.
Tapi ia berkongsi hutan dengan haiwan lain.
Termasuk beberapa kumpulan besar monyet.
Monyet bukan pesaing cimpanzi.
Ia makanan.
Daging ialah sumber makanan yang penting untuk cimpanzi.
Tapi bukan itu saja nilainya.
Perkongsian daging penting dari segi sosial
dan politik.
Jackson berkongsi dengan sekutunya.
Ia paling banyak berkongsi dengan Miles.
Pada masa yang sama, ada cimpanzi yang sengaja tak diajak.
Pengecualian Abrams ialah petanda yang buat masa ini,
Jackson masih berkuasa di Ngogo.
Rondaan yang berjaya
dan pemburuan yang berjaya.
Hari ini hari yang baik untuk Jackson
dan cimpanzi di Ngogo.
Monyet ialah sumber yang penting untuk cimpanzi Ngogo.
Tapi sumber paling penting ialah pokok buah,
asasi kepada komuniti Ngogo.
Sebuah pokok tin telah berbuah di tengah wilayah itu,
jadi semua cimpanzi boleh berehat dan makan kenyang-kenyang.
Gus menghabiskan banyak masa memerhatikan keadaan.
Ia lebih peka berbanding yang lain.
Ia sedar jika ada sesuatu yang aneh.
Ia Pork Pie.
Ia dilihat bersendirian…
dan dibunuh oleh kumpulan lain…
di tengah-tengah wilayah Ngogo.
Jika cimpanzi boleh dibunuh di sini…
maksudnya kerajaan hutan ini…
dan semua cimpanzi…
sudah tidak selamat.
Terjemahan sari kata oleh Atikah Gazzali